CELEX: C2005/281/45
Language: da
Date: 2005-11-12 00:00:00
Title: Sag T-315/05: Sag anlagt den 11. august 2005 — ADOMEX International B. V. mod Kommissionen for De Europæiske Fællesskaber

12.11.2005   
            
            
               DA
            
            
               Den Europæiske Unions Tidende
            
            
               C 281/24
            
         Sag anlagt den 11. august 2005 — ADOMEX International B. V. mod Kommissionen for De Europæiske Fællesskaber
   (Sag T-315/05)
   (2005/C 281/45)
   Processprog: nederlandsk
   Parter
   
      Sagsøger: ADOMEX International B. V. (Nederlandene) [ved advocaat G. Van der Wal og advocaat T. Boesmans]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 16. marts 2005, K(2005) 592 endelig udgave, sag N 372/2003, annulleres;
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren er en importvirksomhed og grossist i blomstergartneriprodukter og beskæftiger sig hovedsagelig med indførsel til Nederlandene og videreforhandling af forskellige slags afskårne blomster og løvværk, hovedsagelig fra tredjelande.
   Sagsøgeren anfægter Kommissionens beslutning om ikke at fremsætte indsigelser mod ændringen af en støtteordning for blomstergartneri, som blev godkendt i sagerne N 766/95 og NN 84/00. Denne støtteordning vedrører bestemmelserne om en erhvervsafgift for blomstergartneriprodukter, pålagt af Produktschap Tuinbouw, en del af den nederlandske offentligretlige organisation af erhvervslivet.
   Til støtte for søgsmålet har sagsøgeren anført, at Kommissionen med urette har undladt at undersøge, om den pågældende støtteordning er forenelig med fællesmarkedet og er i strid med artikel 23 og artikel 25 EF. Ifølge sagsøgeren er der således tale om en tilsidesættelse af begrundelsespligten i artikel 253 EF.
   Sagsøgeren har endvidere anført, at den anfægtede beslutning er i strid med artikel 23 og artikel 25 EF. Ifølge sagsøgeren er den af Kommissionen godkendte støtteordning ikke en intern afgift som omhandlet i artikel 90 EF, men en afgift med tilsvarende virkning som en told som omhandlet i artikel 23 og artikel 25 EF. Denne konklusion følger af den omstændighed, at afgiften ikke belaster det indenlandske og det indførte produkt lige meget, på samme omsætningstrin og på grundlag af samme afgiftsudløsende begivenhed, og at der ikke er nogen lignende eller konkurrerende indenlandsk produktion af det afgiftspålagte, indførte produkt, således at der ikke kan være tale om en intern afgiftsordning.
   Ifølge sagsøgeren er Kommissionens beslutning ligeledes uforståelig, eller i hvert fald utilstrækkeligt begrundet, og dermed i strid med artikel 253 EF. Sagsøgeren har anført, at Kommissionen i beslutningen henviser til tidligere beslutninger, der er ubegrundede, eller hvori Kommissionen har givet sin godkendelse til en helt anden afgift end den, der tages stilling til i den anfægtede beslutning. Kommissionen har desuden gjort sig skyldig i en åbenbar faktisk vildfarelse, blandt andet ved i beslutningen at konstatere, at den pågældende afgift ikke pålægges indførte produkter.
   Endelig har sagsøgeren anført, at denne som berørt part ikke har fået lejlighed til at fremsætte sine bemærkninger og ikke har kunnet udøve sine processuelle rettigheder i henhold til artikel 88, stk. 2 EF.